France Presse mai precizează și că președintele României a decis săptămâna aceasta anularea a două întrevederi formale pe care trebuia să le aibă cu lideri din Ucraina, inclusiv primirea la Cotroceni a președintelui Parlamentului ucrainean, în scopul de a livra „un puternic semnal de protest” față de noua Lege a educației din țara vecină, care limitează drastic dreptul minorităților de a învăța în limba maternă.  Joi, Iohannis a transmis că a hotărât sa-și contramandeze vizita în Ucraina programată pentru luna octombrie, după adoptarea, de către Rada Supremă, a noii Legi a educației.